SCHODISKOVÉ STUPNE
Radi pre vás vyrobíme vysokokvalitné schodiskové stupne pre priame a točité schodiská, v prípade potreby aj s bezpečnou protišmykovou úpravou. Naše schodiskové stupne, odolné voči vysokej záťaži a poveternostným vplyvom, nájdu bohaté využitie v priemysle, obchode a tiež v súkromných stavbách a projektoch.
SP stupne
Schody by mali vo všeobecnosti poskytovať vysokú úroveň bezpečnosti. To platí predovšetkým pre vonkajšie alebo únikové schodiská. Schody musia odolať aj vysokej záťaži a poveternostným vplyvom. Zvárané oceľové schodiskové stupne vyrábané podľa DIN 24531 sú pre toto použitie ideálne. Vďaka svojej pevnosti a jednoduchej inštalácii sú univerzálne používané vo väčšine priemyselných a komerčných aplikácií. Rozmery a veľkosť stupňov sú dostupné v rôznych prevedeniach. Na prednej strane schodiskové stupňa sa nachádza bezpečnostná nášľapná hrana. Bočné plechy s pripravenými otvormi umožňujú ľahké pripevnenie na konštrukciu schodiska.
Konštrukcia schodiskových stupňov zváraných – typ SP
Vyrábané zo štyroch hlavných prvkov:
nášľapná hrana – dierovaný perforovaný plech prizváraný na prednú stranu schodiskového stupňa,
nenosný oceľový drôt – tvarovaný drôt priemeru 4,8 mm,
nosná páska – plochá oceľ o rozmeroch ako pri klasických SP roštoch
bočnica – plech hrúbky 3 mm s otvormi pre kotviace skrutky
n – rozstup kotviacich otvorov
h – výška nosnej pásky roštu
l – dĺžka schodiskového stupňa
B – šírka schodiskového stupňa
E – výška bočnice (štandardne 70 mm)
F – vzdialenosť otvorov od hornej hrany schodiskového stupňa (štandardne 55 mm)
Rozmery oka schodiskových stupňoch typu "SP" sú vyrábané v rovnakých štandardných moduloch a rozmeroch ako oká roštov podľa DIN 24537 "SP" (viď Podlahové oceľové rošty zvárané).